NELJANDA KOOSSEISU

OTSUS

Haapsalu,			04. märts 2005 nr 168

AS Haapsalu Kuurort aktsiate
eelläbirääkimistega pakkumise korras
võõrandamise tulemuste kinnitamine

Võttes aluseks Haapsalu Linnavolikogu 26.11.2004 otsuse nr 149 “Osaluse lõpetamine AS Haapsalu Kuurort”, millega otsustati võõrandada linnale kuuluv osalus Haapsalu Kuurort AS-is, mis ei ole linnale vajalik kohaliku omavalitsuse ülesannete täitmiseks ja määrati võõrandamise korraldajaks Haapsalu Linnavalitsus, Haapsalu Linnavalitsuse 10.12.2004 korralduse nr 886 “Koosmüügi lepingu sõlmimine aktsiaseltsiga Heal ning aktsiaselts Haapsalu Kuurort aktsiate eelläbirääkimistega pakkumise võõrandamise tingimuste kinnitamine”, AS Haapsalu Kuurort aktsiate eelläbirääkimistega pakkumise korras võõrandamise korraldamise komisjoni 08.02.2005 protokolli nr 4 eelläbirääkimistega pakkumise tulemuste kohta ning juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korrast”, kohaliku omavalitsuse korralduse seaduse § 6 lg 3 p 1, § 22 lg 1 p 37, § 23, Haapsalu põhimääruse § 12 lg 1 p 43, § 35 lg 1 p 1, § 54 lg 3, § 55, § 62 ja haldusmenetluse seadusest, Haapsalu Linnavolikogu otsustab:

1.	Kinnitada Haapsalu linnale kuuluvate AS Haapsalu Kuurort (registrikood 10178041, aadress Sadama 9/11, 90502 Haapsalu) 50,0012 % 10-kroonise nimiväärtusega aktsiate (kokku 600 030 aktsiat) eelläbirääkimistega pakkumise võitjaks Barrington OÜ (registrikood 10839206, aadress Paul Kerese 5, 11212 Tallinn).

2.	Võõrandada AS Haapsalu Kuurort 600 030 (kuussada tuhat kolmkümmend) 10-kroonise nimiväärtusega (50,0012% AS Haapsalu Kuurort aktsiatest) aktsiat hinnaga 19 955 304.80 (üheksateist miljonit üheksasada viiskümmend viis tuhat kolmsada neli) krooni ning 80 senti Aktsiate müügi lepingus sätestatud tingimustel.

3.	Linnavolikogu kantseleil teha otsus teatavaks OÜ Barrington (registrikood 10839206, aadress Paul Kerese 5, 11212 Tallinn), AS Haapsalu Kuurort (registrikood 10178041, aadress Sadama 9/11, 90502 Haapsalu) otsuse koopia väljastamisega posti teel väljastusteatisega ja Haapsalu Linnavalitsusele otsuse koopia üleandmisega allkirja vastu.

4.	Otsus jõustub teatavakstegemisest.

5.	Otsuse peale võib esitada halduskaebuse Tallinna Halduskohtule halduskohtumenetluse seadustikus ette nähtud korras 30 päeva jooksul otsuse teatavakstegemisest.

Arder Väli
Volikogu aseesimees